title: Directiva Consiliului din 23 noiembrie 1989 de modificare a Directivei 83/183/CEE privind scutirile de taxe aplicabile importurilor permanente dintr-un stat membru de bunuri personale ale persoanelor private

text:
Anunţ juridic important

|

31989L0604

Jurnalul Oficial L 348 , 29/11/1989 p. 0028 - 0029 ediţie specială finlandeză: capitol 9 volum 2 p. 0018  ediţie specială suedeză: capitol 9 volum 2 p. 0018  ediţie specială în limba cehă capitol 09 volum 01 p. 140  - 141 ediţie specială în limba estonă capitol 09 volum 01 p. 140  - 141 ediţie specială în limba maghiară capitol 09 volum 01 p. 140  - 141 ediţie specială în limba lituaniană capitol 09 volum 01 p. 140  - 141 LV.ES capitol 09 volum 01 p. 140  - 141 MT.ES capitol 09 volum 01 p. 140  - 141 PL.ES capitol 09 volum 01 p. 140  - 141 SK.ES capitol 09 volum 01 p. 140  - 141 ediţie specială în limba slovenă capitol 09 volum 01 p. 140  - 141

		19891123Directiva Consiliuluidin 23 noiembrie 1989de modificare a Directivei 83/183/CEE privind scutirile de taxe aplicabile importurilor permanente dintr-un stat membru de bunuri personale ale persoanelor private(89/604/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene, în special articolul 99,având în vedere propunerea Comisiei [1],având în vedere avizul Parlamentului European [2],având în vedere avizul Comitetului Economic și Social [3],întrucât, atunci când adoptă Directiva 83/183/CEE [4], Consiliul s-a angajat să adopte, în unanimitate, la propunerea Comisiei, dispoziții care să permită o relaxare substanțială și chiar eliminarea formalităților privind acordarea de scutiri de taxe pentru importurile permanente dintr-un stat membru de bunuri personale ale persoanelor private; întrucât Comitetul ad-hoc pentru o Europă a cetățenilor, în primul său raport, aprobat de Consiliul European de la Bruxelles din 29 și 30 martie 1985, a invitat Comisia să prezinte o astfel de propunere;întrucât este necesar să se faciliteze libera circulație a persoanelor în cadrul Comunității în cea mai mare măsură posibilă;întrucât, în așteptarea eliminării frontierelor fiscale, necesară pentru realizarea unei veritabile piețe interne, este necesar să se armonizeze și să se relaxeze anumite formalități necesare pentru acordarea scutirilor la import, prevăzute de Directiva 83/183/CEE, în special în ceea ce privește întocmirea unui inventar al bunurilor și dovada existenței reședinței obișnuite; întrucât este necesar să se relaxeze normele existente cu privire la perioada de utilizare a bunurilor importate și limitele cantitative pentru anumite bunuri,ADOPTĂ PREZENTA DIRECTIVĂ:Articolul 1Directiva 83/183/CEE se modifică după cum urmează:1. Articolul 2 alineatul (2) litera (b) se înlocuiește cu următorul text:"(b) care au fost utilizate de persoana în cauză înainte de schimbarea reședinței sau de stabilire a reședinței secundare. În cazul autovehiculelor (inclusiv remorcile acestora), rulotelor, locuințelor mobile, ambarcațiunilor de agrement și aeronavelor private, statele membre pot solicita ca persoana în cauză să le fi utilizat pentru o perioadă de cel puțin șase luni înainte de schimbarea reședinței.Pentru bunurile menționate la teza a doua de la litera (a), statele membre pot solicita:- în cazul autovehiculelor (inclusiv remorcile acestora), rulotelor, locuințelor mobile, ambarcațiunilor de agrement și aeronavelor private, ca persoana în cauză să le fi utilizat pentru o perioadă de cel puțin 12 luni;- în cazul altor bunuri, ca persoana în cauză să le fi utilizat pentru o perioadă de cel puțin șase luni,înainte de schimbarea reședinței."2. Articolul 4 se reformulează după cum urmează:"Autovehiculele (inclusiv remorcile acestora), rulotele, locuințele mobile, ambarcațiunile de agrement și aeronavele private importate nu pot fi vândute, închiriate sau împrumutate în perioada de 12 luni de la importarea lor cu scutire de obligații fiscale, cu excepția cazurilor justificate corespunzător autorităților competente ale statului membru de import."3. Articolul 5 alineatul (1) se înlocuiește cu următorul text:"(1) Statele membre pot impune limite pentru importurile scutite de obligații fiscale pentru bunurile enumerate la articolul 4 alineatul (1) din Directiva 69/220/CEE [5], astfel cum a fost modificată ultima dată prin Directiva 89/220/CEE [6]. Cu toate acestea, limitele în cauză nu pot fi mai mici decât de patru ori cantitățile menționate de coloana II din articolul menționat, cu excepția produselor din tutun pentru care importurile scutite de obligații fiscale se limitează la cantitățile prevăzute de coloana menționată.4. La articolul 7:(a) alineatul (1) devine alineatul (1) litera (a):(b) la alineatul (1) se adaugă următoarea literă:"(b) Scutirea se acordă, fără să aducă atingere vreunei proceduri comunitare de tranzit aplicabile, sub rezerva întocmirii unui inventar al bunurilor, pe hârtie simplă, însoțit, în cazul în care statul prevede astfel, de o declarație ale cărei model și conținut se definesc în conformitate cu procedura prevăzută la articolul 17 alineatele (2) și (3) din Regulamentul (CEE) nr. 678/85 [1] JO L 274, 15.10.1985, p. 1.". În inventar nu poate fi solicitată nici o mențiune a valorii bunurilor.(c) la alineatul (2), se adaugă următorul text: "În cazul în care, în conformitate cu articolul 3, bunurile sunt importate în cadrul mai multor operațiuni, în perioada menționată anterior, statele membre pot solicita doar la prima operațiune de import prezentarea unui inventar complet la care alte birouri vamale pot face trimitere, în cazul unor noi mutări. Inventarul în cauză poate fi completat cu acordul autorităților competente din statul membru de import."5. La articolul 8 alineatul (2):(a) cuvintele "pentru o perioadă de cel puțin 12 luni" de la sfârșitul primului paragraf se înlocuiesc cu "înainte de stabilirea reședinței secundare";(b) paragraful al treilea se elimină.6. La articolul 9:(a) începutul alineatului (1) se înlocuiește cu următorul text:"(1) Fără să aducă atingere articolelor 2-5, orice persoană are dreptul, cu ocazia căsătoriei, la scutirea de taxele menționate la articolul 1 pentru importul în statul membru în care intenționează să își transfere reședința obișnuită a bunurilor personale dobândite sau utilizate, cu următoarele condiții:"(b) alineatul (2) se înlocuiește cu următorul text:"(2) Scutirea se acordă, de asemenea, pentru cadourile oferite în mod obișnuit cu ocazia căsătoriei, primite de o persoană care îndeplinește condițiile prevăzute la alineatul (1) de la persoane având reședința obișnuită într-un alt stat membru decât statul membru de import. Scutirea se aplică cadourilor a căror valoare unitară este de maximum 350 ECU, cu condiția ca valoarea fiecărui cadou scutit să nu depășească 1400 ECU."7. La articolul 11:(a) la alineatul (1), cuvintele "Până la intrarea în vigoare a normelor fiscale comunitare adoptate în temeiul articolului 14 alineatul (2) din Directiva 77/388/CEE" se elimină;(b) la alineatul (2), trimiterea la "articolul 2 alineatul (2)" se înlocuiește cu "articolul 2 alineatul (2) litera (a)".Articolul 2(1) Statele membre pun în aplicare actele cu putere de lege și actele administrative necesare pentru a se conforma prezentei directive până la 1 iulie 1990. Statele membre informează de îndată Comisia cu privire la aceasta.(2) Statele membre informează Comisia cu privire la dispozițiile pe care le adoptă pentru punerea în aplicare a prezentei directive.Articolul 3Prezenta directivă se adresează statelor membre.Adoptată la Bruxelles, 23 noiembrie 1989.Pentru ConsiliuPreședinteleE. Cresson[1] JO C 5, 9.1.1987, p. 2 și JO C 179, 8.7.1988, p. 8.[2] JO C 318, 30.11, 1987, p. 23.[3] JO C 150, 9.6.1987, p. 6.[4] JO L 105, 23.4.1983, p. 64.[5] JO L 133, 4.6.1969, p. 6.[6] JO L 92, 5.4.1989, p. 15."--------------------------------------------------


title: Directiva 2010/6/UE a Comisiei din 9 februarie 2010 de modificare a anexei I la Directiva 2002/32/CE a Parlamentului European și a Consiliului în ceea ce privește mercurul, gosipolul liber, nitriții și Mowrah, Bassia, Madhuca (Text cu relevanță pentru SEE)

text:
               10.2.2010

               RO

               Jurnalul Oficial al Uniunii Europene

               L 37/29

         DIRECTIVA 2010/6/UE A COMISIEI
   din 9 februarie 2010
   de modificare a anexei I la Directiva 2002/32/CE a Parlamentului European și a Consiliului în ceea ce privește mercurul, gosipolul liber, nitriții și Mowrah, Bassia, Madhuca

   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/32/CE a Parlamentului European și a Consiliului din 7 mai 2002 privind substanțele nedorite din furaje (1), în special articolul 8 alineatul (1),
   întrucât:

               (1)

               Directiva 2002/32/CE interzice utilizarea de produse destinate hranei pentru animale al căror nivel de substanțe nedorite depășește nivelurile maxime stabilite în anexa I la aceasta.

               (2)

               În ceea ce privește mercurul, Autoritatea Europeană pentru Siguranța Alimentară (EFSA) a concluzionat, în avizul său din 20 februarie 2008 (2), că nivelul maxim actual în furajele complete pentru pești (0,1 mg/kg) și nivelul maxim pentru furajele produse prin prelucrarea peștelui sau a altor animale marine (0,5 mg/kg) nu sunt armonizate. În urma recentelor evoluții în domeniul pregătirii furajelor, furajele pentru pești conțin o cantitate mai mare de ulei de pește și de făină de pește, dar, ținând cont de dispozițiile juridice actuale, disponibilitatea acestor valoroase materii prime furajere pentru producția de furaje pentru pești este pusă în pericol. Pentru a aborda această problemă, este necesară o creștere ușoară a nivelului maxim pentru furajele pentru pești; în ceea ce privește peștii de crescătorie, această creștere nu ar pune în pericol respectarea nivelurilor maxime stabilite pentru mercur. În plus, din avizul respectiv rezultă faptul că nivelul maxim actual pentru furajele complete pentru câini și pisici nu oferă o protecție suficientă. Prin urmare, acest nivel maxim ar trebui să fie redus. Întrucât gradul de sensibilitate al animalelor crescute pentru blană este asemănător cu cel al pisicilor, acest nivel maxim ar trebui să se aplice și în cazul animalelor crescute pentru blană.

               (3)

               În ceea ce privește nitriții, EFSA a concluzionat, în avizul său din 25 martie 2009 (3), că pentru porcine și bovine, în calitate de specii sensibile reprezentative destinate consumului, marjele de siguranță față de doza fără efecte adverse observabile (NOAEL – No Observed Adverse Effect Level) sunt suficiente. În plus, ea a considerat că prezența nitritului în produsele de origine animală nu ridică nicio preocupare pentru sănătatea umană. Nitritul este deja autorizat în calitate de agent de conservare în furajele complete pentru câini și pisici, atunci când conținutul maxim este de 100 mg/kg, și în calitate de aditiv pentru însilozare, atunci când conținutul de umiditate este mai mare de 20 % (4). Prin urmare, nitritul nu trebuie să fie considerat ca fiind o substanță nedorită pentru aceste furaje complete și pentru însilozare. În consecință, în aceste cazuri nu ar trebui aplicat un nivel maxim.

               (4)

               În ceea ce privește gosipolul, EFSA a concluzionat, în avizul său din 4 decembrie 2008, că nivelurile maxime actuale pentru ovine, inclusiv mieii, și pentru caprine, inclusiv iezii, nu oferă o protecție suficientă împotriva efectelor adverse asupra sănătății animale. EFSA a concluzionat, de asemenea, că expunerea oamenilor la gosipol prin consumul de alimente obținute din animale hrănite cu produse derivate din semințe de bumbac este, probabil, redusă și nu ar produce efecte adverse. Ținând cont de acest aviz, ar trebui să fie reduse nivelurile maxime pentru ovine, inclusiv mieii, și pentru caprine, inclusiv iezii.

               (5)

               În ceea ce privește saponinele din Madhuca longifolia L., EFSA a concluzionat, în avizul său din 29 ianuarie 2009 (5), că nu este prevăzut niciun efect advers asupra sănătății animale ca o consecință a expunerii neglijabile a animalelor țintă în Uniune. EFSA consideră că expunerea oamenilor, prin alimentație, la saponinele din Madhuca este neglijabilă, întrucât produsele derivate din Madhuca nu sunt consumate de oameni și făina de Madhuca nu este utilizată în Uniune în calitate de materie primă furajeră. Prin urmare, este necesar să se elimine punctul referitor la Mowrah, Bassia, Madhuca.

               (6)

               Prin urmare, Directiva 2002/32/CE ar trebui să fie modificată în consecință.

               (7)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală și nu au întâmpinat nicio opoziție din partea Parlamentului European sau a Consiliului,

         ADOPTĂ PREZENTA DIRECTIVĂ:
   Articolul 1
   Anexa I la Directiva 2002/32/CE se modifică în conformitate cu anexa la prezenta directivă.
   Articolul 2
   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 1 noiembrie 2010, cel târziu. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 9 februarie 2010.

            Pentru Comisie

            Președintele

         José Manuel BARROSO

      (1)  JO L 140, 30.5.2002, p. 10.

      (2)  Avizul Grupului științific pentru contaminanții din lanțul alimentar privind mercurul ca substanță nedorită în hrana pentru animale, ca urmare a solicitării Comisiei Europene, The EFSA Journal (2008) 654, pp. 1-76.

      (3)  Avizul științific al Grupului pentru contaminanții din lanțul alimentar privind nitritul ca substanță nedorită în hrana pentru animale, ca urmare a solicitării Comisiei Europene, The EFSA Journal (2009) 1017, pp. 1-47.

      (4)  Registrul comunitar al aditivilor pentru hrana animalelor, stabilit în temeiul Regulamentului (CE) nr. 1831/2003 al Parlamentului European și al Consiliului, linia referitoare la nitritul de sodiu (câini, pisici) și la nitritul de sodiu pentru însilozare, http://ec.europa.eu/food/food/animalnutrition/feedadditives/registeradditives_en.htm

      (5)  Avizul științific al Grupului pentru contaminanții din lanțul alimentar privind saponinele din Madhuca Longifolia L. ca substanțe nedorite în hrana pentru animale, ca urmare a solicitării Comisiei Europene, The EFSA Journal (2009) 979, pp. 1-36.

      ANEXĂ
      Anexa I la Directiva 2002/32/CE se modifică după cum urmează:

                  1.

                  Punctul 4, „Mercur”, se înlocuiește cu următorul text:

                              Substanțe nedorite

                              Produse pentru furaje

                              Conținut maxim în mg/kg (ppm) pentru furaje cu un conținut de umiditate de 12 %

                              (1)

                              (2)

                              (3)

                                          „4.

                                          Mercur (1)
                                              (2)

                              Materii prime furajere,

                              0,1

                              cu excepția:

                                          —

                                          furajelor produse prin prelucrarea peștelui sau a altor animale marine;

                              0,5

                                          —

                                          carbonatului de calciu.

                              0,3

                              Furaje (complementare și complete) combinate,

                              0,1

                              cu excepția:

                                          —

                                          furajelor minerale;

                              0,2

                                          —

                                          furajelor combinate pentru pești;

                              0,2

                                          —

                                          furajelor combinate pentru câini, pisici și animale crescute pentru blană.

                              0,3

                  2.

                  Punctul 5, „Nitriți”, se înlocuiește cu următorul text:

                              Substanțe nedorite

                              Produse pentru furaje

                              Conținut maxim în mg/kg (ppm) pentru furaje cu un conținut de umiditate de 12 %

                              (1)

                              (2)

                              (3)

                                          „5.

                                          Nitriți

                              Materii prime furajere,

                              15 (exprimat ca nitrit de sodiu)

                              cu excepția:

                                          —

                                          făinii de pește;

                              30 (exprimat ca nitrit de sodiu)

                                          —

                                          produselor însilozate.

                              —

                              Furaje complete,

                              15 (exprimat ca nitrit de sodiu)

                              cu excepția:

                                          —

                                          furajelor complete pentru câini și pisici cu un conținut de umiditate mai mare de 20 %.

                              —”

                  3.

                  Punctul 9, „Gosipol liber”, se înlocuiește cu următorul text:

                              Substanțe nedorite

                              Produse pentru furaje

                              Conținut maxim în mg/kg (ppm) pentru furaje cu un conținut de umiditate de 12 %

                              (1)

                              (2)

                              (3)

                                          „9.

                                          Gosipol liber

                              Materii prime furajere,

                              20

                              cu excepția:

                                          —

                                          semințelor de bumbac;

                              5 000

                                          —

                                          turtelor din semințe de bumbac și făinii din semințe de bumbac.

                              1 200

                              Furaje complete,

                              20

                              cu excepția:

                                          —

                                          furajelor complete pentru bovine adulte;

                              500

                                          —

                                          furajelor complete pentru ovine (cu excepția mieilor) și pentru caprine (cu excepția iezilor);

                              300

                                          —

                                          furajelor complete pentru păsări (cu excepția găinilor ouătoare) și viței;

                              100

                                          —

                                          furajelor complete pentru iepuri, miei, iezi și porcine (cu excepția purceilor).

                              60”

                  4.

                  Se elimină punctul 32, „Mowrah, Bassia, Madhuca – Madhuca longifolia (L.) Macbr. (= Bassia longifolia L. = Illiped malabrorum Engl.) Madhuca indica Gmelin (= Bassia latifolia Roxb.) = Illipe latifolia (Roscb.) F. Mueller”.

         (1)  Nivelurile maxime se referă la mercurul total.

         (2)  Nivelurile maxime conduc la o determinare analitică a mercurului, extracția efectuându-se în acid azotic (5 % p/p), timp de treizeci de minute, la temperatura de fierbere. Se pot utiliza metode de extracție echivalente, în cazul în care se demonstrează că acestea au o eficiență egală de extracție.”


title: Directiva 2005/47/CE a Consiliului din 18 iulie 2005 privind acordul dintre Comunitatea Căilor Ferate Europene (CER) și Federația Europeană a Lucrătorilor în Transporturi (ETF) asupra anumitor aspecte legate de condițiile de muncă ale lucrătorilor mobili care prestează servicii de interoperabilitate transfrontalieră în sectorul feroviar

text:
               07/Volumul 15

               RO

               Jurnalul Ofícial al Uniunii Europene

               32

         32005L0047

               L 195/15

               JURNALUL OFÍCIAL AL UNIUNII EUROPENE

      DIRECTIVA 2005/47/CE A CONSILIULUI

   din 18 iulie 2005
   privind acordul dintre Comunitatea Căilor Ferate Europene (CER) și Federația Europeană a Lucrătorilor în Transporturi (ETF) asupra anumitor aspecte legate de condițiile de muncă ale lucrătorilor mobili care prestează servicii de interoperabilitate transfrontalieră în sectorul feroviar
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 139 alineatul (2),
   având în vedere propunerea Comisiei,
   întrucât:

               (1)

               Prezenta directivă se conformează drepturilor și principiilor fundamentale prevăzute de Carta drepturilor fundamentale a Uniunii Europene și este destinată să asigure respectarea deplină a articolului 31 din aceasta, care prevede că toți lucrătorii au dreptul la condiții de muncă sănătoase, sigure și demne, la limitarea timpului maxim de lucru și la perioade de odihnă zilnice și săptămânale, precum și la o perioadă anuală de concediu plătit.

               (2)

               În conformitate cu articolul 139 alineatul (2) din tratat, partenerii sociali pot să solicite în comun punerea în aplicare la nivel comunitar, printr-o decizie a Consiliului la propunerea Comisiei, a acordurilor încheiate.

               (3)

               Consiliul adoptă Directiva 93/104/CE din 23 noiembrie 1993 privind anumite aspecte ale organizării timpului de lucru (1). Transportul feroviar a fost unul din sectoarele de activitate excluse din domeniul de aplicare a acestei directive. Parlamentul European și Consiliul au adoptat Directiva 2000/34/CE (2) de modificare a Directivei 93/104/CE în scopul reglementării sectoarelor și activităților care fuseseră excluse anterior.

               (4)

               Parlamentul European și Consiliul au adoptat Directiva 2003/88/CE din 4 noiembrie 2003 privind anumite aspecte ale organizării timpului de lucru (3) prin care s-a codificat și s-a abrogat Directiva 93/104/CE.

               (5)

               Directiva 2003/88/CE prevede derogări de la articolele sale 3, 4, 5, 8 și 16 în cazul persoanelor care lucrează, în sectorul de transport feroviar, la bordul trenurilor.

               (6)

               Comunitatea Căilor Ferate Europene (CER) și Federația Europeană a Lucrătorilor din Transporturi (ETF) au informat Comisia cu privire la dorința lor de a intra în negocieri în conformitate cu articolul 139 alineatul (1) din tratat.

               (7)

               La 27 ianuarie 2004, aceste organizații au încheiat un acord privind anumite aspecte legate de condițiile de muncă ale lucrătorilor mobili care prestează servicii de interoperabilitate transfrontalieră, denumit în continuare „acordul”.

               (8)

               Acordul a cuprins o cerere comună adresată Comisiei de a pune în aplicrea acordul printr-o decizie a Consiliului la propunerea Comisiei, în conformitate cu articolul 139 alineatul (2) din tratat.

               (9)

               Directiva 2003/88/CE se aplică lucrătorilor mobili care prestează servicii de interoperabilitate transfrontalieră, cu excepția cazului în care prezenta directivă și acordul anexat acesteia cuprind dispoziții speciale.

               (10)

               În sensul articolului 249 din tratat, instrumentul adecvat pentru punerea în aplicare a acordului este directiva.

               (11)

               Deoarece, având în vedere realizarea pieței interne în sectorul de transport feroviar și concurența din acest sector, obiectivele prezentei directive, al cărei scop este să protejeze sănătatea și securitatea, nu pot fi realizate în suficientă măsură de statele membre și pot deci să fie mai bine realizate la nivel comunitar, Comunitatea poate adopta măsuri în conformitate cu principiul subsidiarității prevăzut la articolul 5 din tratat. În conformitate cu principiul proporționalității prevăzut la articolul menționat, prezenta directivă nu depășește ceea ce este necesar pentru realizarea acestor obiective.

               (12)

               Dezvoltarea sectorului feroviar european necesită monitorizarea strictă a rolului pe care îl au actorii existenți și cei noi, în scopul asigurării unei dezvoltări armonioase în întreaga Comunitate. Dialogul social european în acest domeniu ar trebui să poată reflecta această evoluție și să o ia în considerare cât mai mult posibil.

               (13)

               Prezenta directivă lasă statelor membre posibilitatea de a defini acei termeni ai acordului pe care acesta nu îi definește, în conformitate cu dreptul intern și practica națională, așa cum este cazul altor directive referitoare la subiecte de politică socială folosind termeni similari, în măsura în care definițiile folosite sunt compatibile cu acordul.

               (14)

               Comisia a pregătit propunerea de directivă în conformitate cu comunicarea sa din 20 mai 1998 intitulată „Adaptarea și promovarea dialogului social la nivel comunitar”, luând în considerare caracterul reprezentativ al părților contractante și legalitatea fiecărei clauze din acord; părțile semnatare sunt suficient de reprezentative pentru lucrătorii feroviari mobili repartizați la serviciile de interoperabilitate transfrontalieră efectuate de societățile feroviare.

               (15)

               Comisia a elaborat propunerea sa de directivă în conformitate cu articolul 137 alineatul (2) din tratat, care prevede că directivele din domeniul social evită impunerea unor constrângeri administrative, financiare și juridice într-un mod care ar restricționa crearea și dezvoltarea întreprinderilor mici și mijlocii.

               (16)

               Prezenta directivă și acordul stabilesc standarde minime; statele membre și/sau partenerii sociali ar trebui să poată păstra sau introduce dispoziții mai favorabile.

               (17)

               Comisia a informat Parlamentul European, Comitetul Economic și Social European și Comitetul Regiunilor, transmițându-le propunerea de directivă referitoare la punerea în aplicare a acordului.

               (18)

               Parlamentul European adoptă o rezoluție privind acordul partenerilor sociali pe 26 mai 2005.

               (19)

               Punerea în aplicare a acordului contribuie la realizarea scopurilor din articolul 136 din tratat.

               (20)

               În conformitate cu alineatul (34) din Acordul interinstituțional pentru o mai bună legiferare (4), statele membre vor fi încurajate să elaboreze, pentru ele însele și în interesul Comunității, propriile tabele care, în măsura posibilităților, să ilustreze concordanța între prezenta directivă și măsurile de transpunere, și pe care le vor publica,

         ADOPTĂ PREZENTA DIRECTIVĂ:
   Articolul 1
   Scopul prezentei directive este de a pune în aplicare acordul încheiat la 27 ianuarie 2004 între Comunitatea Căilor Ferate Europene (CER) și Federația Europeană a Lucrătorilor din Transporturi (ETF) privind anumite aspecte legate de condițiile de muncă ale lucrătorilor mobili care prestează servicii de interoperabilitate transfrontalieră.
   Textul acordului se anexează la prezenta directivă.
   Articolul 2
   (1)   Statele membre pot păstra sau introduce dispoziții mai favorabile decât cele stabilite de prezenta directivă.
   (2)   Punerea în aplicare a prezentei directive nu constituie în nici o situație temei suficient pentru a justifica o reducere a nivelului general de protecție a lucrătorilor din domeniile reglementate de prezenta directivă. Prezenta directivă nu aduce atingere drepturilor statelor membre și/sau patronatelor și sindicatelor să hotărască, odată cu modificarea circumstanțelor, acte cu putere de lege, norme administrative sau clauze contractuale diferite de cele în vigoare la data adoptării prezentei directive, cu condiția ca acestea să fie conforme cerințelor minime prevăzute de prezenta directivă.
   Articolul 3
   Fără a aduce atingere dispozițiilor acordului referitoare la reviziuirea și evaluarea de către părțile semnatare, Comisia, după consultarea patronatelor și a sindicatelor la nivel european, prezintă Parlamentului European și Consiliului un raport cu privire la punerea în aplicare a prezentei directive în contextul dezvoltării sectorului feroviar, înainte de 27 iulie 2011.
   Articolul 4
   Statele membre hotărăsc asupra sancțiunilor aplicabile atunci când sunt încălcate dispozițiile naționale adoptate în temeiul prezentei directive și iau toate măsurile necesare pentru a asigura aplicarea lor. Sancțiunile trebuie să fie eficiente, proporționale și disuasive. Statele membre notifică aceste dispoziții Comisiei până la 27 iulie 2008, precum și orice modificări ulterioare în timp util.
   Articolul 5
   Statele membre, după consultarea cu partenerii sociali, pun în aplicare actele cu putere de lege și actele administrative necesare pentru a se conforma prezentei directive până la 27 iulie 2008 sau se asigură că partenerii sociali au adoptat dispozițiile necesare printr-un acord până la această dată. Acestea transmit de îndată Comisiei textele dispozițiilor.
   Statele membre iau toate măsurile necesare pentru a avea posibilitatea să garanteze în orice moment rezultatele cerute de prezenta directivă și informează de îndată Comisia.
   Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a acestei trimiteri.
   Articolul 6
   Prezenta directivă intră în vigoare la data publicării sale în Jurnalul Oficial al Uniunii Europene.
   Articolul 7
   Prezenta directivă se adresează statelor membre.

      Adoptată la Bruxelles, 18 iulie 2005.

            Pentru Consiliu

            Președintele

         M. BECKETT

      (1)  JO L 307, 13.12.1993, p. 18. Directivă astfel cum a fost modificată prin Directiva 2000/34/CE.

      (2)  JO L 195, 1.8.2000, p. 41.

      (3)  JO L 299, 18.11.2003, p. 9.

      (4)  JO C 321, 31.12.2003, p. 1.